Рэгіянальны форум нацыянальных каардынатараў праходзіць у Мінску 21-22 лютага. Ён сабраў дэлегацыі больш як з 40 краін. Гэта высокія службовыя асобы, прадстаўнікі міжнародных арганізацый. Удзельнікі форуму абмяняюцца вопытам па дасягненні Мэт устойлівага развіцця, абмяркуюць праблемныя пытанні выканання Парадку дня ў галіне ўстойлівага развіцця на перыяд да 2030 года. Ключавыя прапановы і ідэі, агучаныя на мерапрыемстве, будуць адлюстраваны ў рэзюмэ старшыні на заключнай сесіі канферэнцыі. Гэтыя вынікі плануецца прадставіць на Рэгіянальным форуме па ўстойлівым развіцці для рэгіёна ЕЭК ААН, які пройдзе ў Жэневе 1-2 сакавіка.